คือมีอะไรกัน แล้วอยู่ๆผญก็ขอขึ้นแล้วต้องเอาของเราออกจากของเขา แล้วเราก็นอน ทำไปสักพักเริ่มรู้สึกเหมือนว่ามันไม่แข็งเหมือนแตกแรก แล้วลองเอาออกมาทำให้แข็งก็ไม่แข็ง แต่ไม่ได้รู้สึกว่าเสร้จ ดูในถุงยางก็ไม่มีน้ำอสุจิ สงสัยว่าเป็นเพราะอะไรและมีโอกาสที่จะท้องมั้ย
สวัสดีค่ะ การที่อวัยวะเพศเริ่มอ่อนตัวลงนั้น อาจจะเกิดจากการที่มีการหลั่งน้ำอสุจิไปแล้ว หรือเกิดจากความผิดปกติทางร่างกายในการแข็งตัวของอวัยวะเพศเช่นระบบประสาทบริเวณอุ้งเชิงกรานได้รับความเสียหาย การใช้ยาบางชนิด ทำให้ระบบประสาทที่ไปเลี้ยงอวัยวะเพศเสียไป โรคเกี่ยวกับเส้นเลือดในร่างกาย ทำให้ไม่สามารถคงตัวการแข็งตัวของอวัยวะเพศอยู่ได้ หรืออาจเป็นสาเหตุทางจิตใจเช่นเบื่อหน่ายในการทำกิจกรรมทางเพศ เบื่อหน่ายคู่ครอง เหนื่อยล้าจากการเรียนหรือการทำงาน มีความเครียด ความกังวลขณะมีเพศสัมพันธ์ หรือไม่เกี่ยวกับเพศสัมพันธ์ก็ได้ เป็นต้นดังนั้นสังเกตอาการค่ะว่ายังมีอาการต่อเนื่อง เป็นทุกครั้งหรือเป็นบ่อยๆขณะมีเพศสัมพันธ์หรือไม่ ถ้าใช่ ควรไปตรวจหาสาเหตุเพิ่มเติมโดยหากมีการหลั่งน้ำอสุจิ แต่ใส่ถุงยางอนามัยอยู่นั้น โอกาสตั้งครรภ์ก็มีน้อยมาก แต่ถ้ามีการอ่อนตัวขณะที่ยังอยู่ในอวัยวะเพศหญิง ก็มีโอกาสที่น้ำอสุจิจะเล็ดลอดออกจากถุงยางได้เช่นกัน หากไม่สบายใจมากและเป็นเพศสัมพันธ์ภายใน 72 ชั่วโมง อาจใช้ยาคุมฉุกเฉินตามเข้าไปเพื่อช่วยลดโอกาสการตั้งครรภ์